Aufm Land herrscht de oide Bauweisn vor, de wo se klimatisch ois optimal  aussegstejd hòd: relativ flache Dàcha, urspringlich oft mit Hoizschindln deckt und mit Bààmstämm und Stoana òbighoitn, wòs aso jetz no manchmoi in de Berg zum findn is. Vorn dro de Bòikone an dene d'Geranien onighengt ghearn, oft iba mera Etaschn. Da Grund fia de flache Bauweisn is des Prinzip, dass im Winta da Schnèè schee liengbleibt aufm Dòòch, und aso ois zuasätzliche Isolierung ausgnutzt werd. Wanns nadialich vui zvui schneibt, muas ma in sauan Apfe beissn und zwischndrin àà amoi òramma. D'hintre Hejftn vu  sejchane Bauanheisa is dann meistns da Stòi, in dem d'Kia, d'Pferdln oda d'Fàcken stengan. Naddialich macht des dann às Wohnhaus vorndroo àà no zuasätzlich warm im Winta.